text: বড়াইগ্রামে ছাত্রলীগ নেতার বিষপানে আত্মহত্যা | Dainik Sakalbela
  Home » দৈনিক সকালবেলা » দুর্ঘটনা » বড়াইগ্রামে ছাত্রলীগ নেতার বিষপানে আত্মহত্যা
  নাটোরের বড়াইগ্রামের বনপাড়া পৌরসভার ৬ নং ওয়ার্ড আওয়ামী ছাত্রলীগের সভাপতি ও তানিশা ক্যাফে এন্ড রেস্টুরেন্টর পরিচালক পারভেজ হোসেন নিলয় (২৩) বিষপানে আত্মহত্যা করেছে। মঙ্গলবার বিকাল ৫টার দিকে ইঁদুর মারার গ্যাস ট্যাবলেট খেয়ে অসুস্থ হলে তাকে রাজশাহী মেডিকেল কলেজ হাসপাতালে নেয়া হয়। সেখানে সন্ধ্যা ৭টার দিকে চিকিৎসক তাকে মৃত ঘোষণা করেন। পারভেজ নিলয় উপজেলার বনপাড়া পৌর শহরের দিয়ারপাড়া এলাকার ফুলবার মোল্লার ছেলে।
  বনপাড়া শহর ছাত্রলীগের সাধারণ সম্পাদক আতিকুর রহমান পিয়াস ঘটনার সত্যতা স্বীকার করে জানান, ব্যক্তিগত কোন বিষয় নিয়ে নিলয় কিছুটা উদ্বিগ্ন ছিলো। ধারণা করা হচ্ছে, সেখান থেকেই রাগ বা অভিমান তৈরী হলে সে আত্মহত্যার পথ বেছে নেয়। পারভেজ নিলয়ের মৃত্যুতে গভীর শোক প্রকাশ করেছেন বনপাড়া পৌর মেয়র কেএম জাকির হোসেন, উপজেলা আ'লীগের সভাপতি আব্দুল কুদ্দুস মিয়াজী সহ আওয়ামীলীগ, যুবলীগ ও ছাত্রলীগের নেতৃবৃন্দ, ব্যবসায়ী নেতৃবৃন্দ ও অন্যান্য সুধীজন।